***МОДЕЛ УГОВОРА О ЈАВНОЈ НАБАВЦИ ДОБАРА – ПРИРОДНОГ ГАСА***

Закључен дана 2025. године између уговорних страна:

1. Општинска управа општине Врњачка Бања, ул.Крушевачка 17, 36210 Врњачка Бања, ПИБ 100917981, матични број 07175981, број рачуна: 840-75640-91 код Управе за трезор Краљево, Филијала Врњачка Бања коју заступа Начелник Општинске управе, Славиша Пауновић (у даљем тексту: Наручилац)
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из\_\_\_\_\_\_\_\_\_\_\_\_\_\_\_\_ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_ПИБ-\_\_\_\_\_\_\_\_\_\_\_\_\_\_\_\_,матични број:\_\_\_\_\_\_\_\_\_\_\_\_\_\_\_\_\_, текући рачун:\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: Снабдевач).

ОПШТЕ ОДРЕДБЕ:

Уговорне стране констатују: - да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 и 92/23– у даљем тексту: Закон), спровео отворени поступак јавне набавке за набавку добара – природног гаса, ЈН 5/25;

- да је Снабдевач доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује понуђач), и која чини саставни део овог уговора;

- да је Наручилац у складу са чланом 146. став 1. Закона, на основу Понуде Снабдевача и Одлуке о додели уговора број: \_\_\_\_\_\_\_\_\_\_\_\_\_\_ од\_\_\_\_\_\_\_\_\_\_\_. године, изабрао Снабдевача за предметну набавку.

ПРЕДМЕТ УГОВОРА:

**Члан 1.**

Предмет овог уговора је набавка природног гаса за објекат Општине Врњачка Бања и објекат Мофазе (мерна места наведена у Обрасцу цене), под условима и на начин утврђен Законом о енергетици („Сл. гласник РС“, бр. 145/2014 и 95/2018-др.закон и 40/2021,35/2023 - dr. zakon, 62/2023 i 94/2024 у даљем тексту Закон), Уредбом о условима испорукe и снабдевања природног гаса („Сл. гласник РС“, бр. 49/2022, 32/2023 i 97/2023, у даљем тексту Уредба), Правилима о промени снабдевача („Сл. гласник РС“, бр. 65/2015 и 10/2017), Методологијом за одређивање цене природног гаса и другим прописима и актима Снабдевача.

Овим уговором се сагласно утврђују права, обавезе и одговорности у погледу продаје природног гаса са потпуним снабдевањем, као и друга питања везана за реализацију овог уговора.

Снабдевач се обавезује да, у периоду до 2 (две) године од дана закључења овог уговора врши испоруку природног гаса Наручиоцу - Купцу, а Наручилац се обавезује да преузме и плати добра која су предмет овог уговора, по јединичним ценама из усвојене понуде продавца, а у свему према техничкој спецификацији која је саставни део ове конкурсне документације.

Понуда Снабдевача – изабраног понуђача из претходног става чини саставни део овог уговора.

КОЛИЧИНА И ДИНАМИКА

Члан 2.

Уговореном испоруком гаса сматра се максимална часовна потрошња у складу са издатим Решењем о одобрењу за прикључење објекта потрошача гаса (у даљем тексту Решење) односно остварена потрошња Наручиоца на месту примопредаје.

Наручилац је упознат да резервација и наручивање гаса као и резервација капацитета за транспорт и дистрибуцију гаса према његовој Поруџбеници, Добављачу стварају трошак који исти не може да надокнади уколико дође до раскида уговора од стране Наручиоца.

НАЧИН И МЕСТО ИСПОРУКЕ

Члан 3.

Снабдевач гасоводом испоручује гас Наручиоцу на паритету франко место испоруке Наручиоца које је наведено у Поруџбеници и у природи представља мерну станицу. Обрачунска мерна места Купца: прикључак G40, број 5039438, прикључено на дистрибутивни систем и прикључак КМРС Г4 објекат - Мофаза, број 33052672.

Члан 5.

Снабдевач је испоручио, а Наручилац преузео гас одмах после проласка гаса кроз један или више мерних уређаја на месту испоруке, након чега сви ризици и одговорност прелазе на Наручиоца.

Члан 6.

Снабдевач је дужан да почне са испоруком гаса Наручиоцу у року од 15 (петнаест дана), од дана закључења Уговора.

КВАЛИТЕТ

Члан 7

.

Гас који се испоручује Наручиоцу мора да испуни услове у погледу састава, доње топлотне вредности, притиска, Wobee индекса и других својстава гаса утврђених прописима.

Гас који се испоручује Наручиоцу мора да буде такав да доњи Wobee-ов индекс буде у границама од 42-46 МЈ/м3.

Својства гаса морају бити у складу са следећим вредностима:

|  |  |  |
| --- | --- | --- |
| Хемијски састав | Метан С1 | Мин.90 молска процента |
| Етан С2 | Макс.4 молска процента |
| Пропан С3, бутан С4.... | Макс.2 молска процента |
| Азот+угљен-диоксид | Макс.5 молска процента |
| Садржај сумпора | Водоник-сулфид | Макс.5 mg/m3 |
| Сумпор из меркаптана | Макс.5,6 mg/m3 |
| Сумпор укупно | Макс.20 mg/m3 |
| Тачка росе воде | | -5С (на 40 bar g) |
| Доња топлотна вредност | | 33.500+/- 1000kJ/m3 |

Гас који се испоручује Наручиоцу не сме да садржи чврсте нечистоће, смолу или супстанце које производе смолу и течности као што су угљоводоници, кондензати, гликоли, вода и слично.

Снабдевач је дужан да за сваки обрачунски период поседује извештај о квалитету гаса издат од стране акредитоване институције са назначеном топлотном вредношћу и да предметни извештај достави Наручиоцу након достављеног захтева.

Снабдевач је дужан да у рачуну за испоручени гас, поред испоручене количине на стандардним условима, наведе и доњу топлотну вредност испорученог гаса утврђену за обрачунски период.

МЕРЕЊЕ И ОБРАЧУН

Члан 8.

Количина испорученог гаса се утврђује мерењем на месту испоруке (МИ).

Количина испорученог гаса изражава се у kWh.

Члан 9.

Уговорне стране су сагласне да се утврђивање измерених и преузетих количина гаса врши на мерном уређају једном месечно, при чему се датум промета сматра последњи дан у месецу, као и при промени цене гаса или евентуалној промени услова испоруке у складу са Уговором и Законом.

Члан 10.

Мерење испоручених количина гаса врши се континуирано.

Члан 11.

Очитавање испоручених количина гаса врши се на мерном уређају примопредаје гаса између снабдевача и Наручиоца у присуству ОС (на чији је систем прикључен објекат Наручиоца), а очитана стања се евидентирају у Протоколу о примопредаји природног гаса.

Уколико представник Наручиоца не буде присутан приликом очитавања испоручених количина гаса, меродавне и обострано признате су количине које на мерном уређају протока гаса утврди ОС на чији је систем прикључен објекат Купца, при чему се чињеница да представник Купца није присутан уписује у Протокол који ОС доставља Купцу на његов захтев.

Уколико је мерни уређај мерило протока без коректора или је коректор неисправан, обрачун испоручених количина гаса се врши у складу са Уредбом.

Члан 12.

Снабдевач и Наручилац имају право да захтевају Ванредну контролу исправности мерног уређаја, уколико посумњају у његову исправност, при чему трошкове ванредне контроле сноси уговорна страна за коју се ванредном контролом установи да није била у праву.

Након извршеног испитивања мерног уређаја евентуална корекција обрачуна утрошених количина гаса врши се само за спорни обрачунски период.

ЦЕНЕ

Члан 13.

Понуђена цена је за месец јануар 2025 г. по средњем курсу НБС на дан 27.02.2025 год. Продајна цена енергије из природног гаса се утврђује за сваки гасни месец и исказује се у EUR/ МWh и за гасни месец у току трајања уговорног периода.

|  |  |  |
| --- | --- | --- |
| **Ред.бр.** | **Опис** | **Цена\*** |
| **1.** | **Променљиви део цене у EUR/ МWh(пондер свих цена по којима се врши набавка природног гаса на граници Републике Србије) ¹** |  |
| **2.** | **Фиксни део цене у EUR/ МWh 2** |  |
| **3.** | **Продајна цена енергије из природног гаса (1+2) EUR/ МWh** |  |

(\* без ПДВ)

1 Променљиви део цене у EUR/ МWh - представља пондер свих набавних цена гаса на граници Републике Србије за гасни месец за који се врши обрачун

2 Фиксни део цене у EUR/ МWh – непроменљиви део продајне цене у току трајања уговорног односа

Испоручени гас се обрачунава на основу тарифа за:

1. ''Природни гас“
2. Услуга приступа систему за транспорт гаса ЈП Србијагаса
   1. ''Енергент“ изражен у дин/kWh,
   2. "капацитет" изражен у дин/kWh/дан/година
3. Услуга приступа систему за дистрибуцију гаса Интерклиме доо
   1. ''Енергент“ изражен у дин/kWh,
   2. "капацитет" изражен у дин/kWh/дан/година

Укупно уговорена цена обухвата: набавку и испоруку природног гаса са урачунатим трошковима приступа и коришћења транспортног или дистрибутивног система природног гаса, односно цену дефинисану у табели Енергент-природни гас увећану за цене транспорта и дистрибуције које су регулисане у складу са Законом о енергетици („Сл. гласник РС“, бр. 145/2014 и 95/2018-др.закон и 40/2021,35/2023 - dr. zakon, 62/2023 i 94/2024).

Укупно уговорена вредност износи \_\_\_\_\_\_\_\_\_\_\_\_\_\_\_\_\_\_ динара без ПДВ-а.

Годишња равномерност потрошње природног гаса се утврђује на основу података о потрошњи природног гаса на месту испоруке и представља количник збира остварене потрошње природног гаса у јануару, фебруару и децембру претходне календарске године и укупне потрошње природног гаса остварене у тој години на том месту испоруке (у даљем тексту: коефицијент равномерности Кр).

Подаци о годишњој равномерности потрошње за ново место испоруке, као и за место испоруке које током претходне календарске године није остварило потрошњу природног гаса, утврђују се према уговореним количинама природног гаса за место испоруке.

Подаци о годишњој равномерности потрошње за постојеће место испоруке које је активирано у току претходне календарске године и које није имало потрошњу природног гаса у току 12 узастопних месеци, утврђују се према уговореним количинама природног гаса за место испоруке.

"Ванвршна потрошња", у коју се разврставају места испоруке код којих је коефицијент равномерности Кр мањи или једнак 0,20 (Кр ≤0,20), а количник максималне дневне потрошње у сваком од наведена три месеца - јануар, фебруар и децембар и максималне дневне потрошње природног гаса, остварених у години на основу које се разврстава за место испоруке, је мањи или једнак 0,6 (≤0,6);

"Равномерна потрошња" у коју се разврставају:

* места испоруке код којих је коефицијент равномерности Кр мањи или једнак 0,33 (Кр ≤0,33) и
* места испоруке код којих је коефицијент равномерности Кр мањи или једнак 0,20 (Кр ≤0,20), а количник максималне дневне потрошње у било ком од наведена три месеца - јануар, фебруар и децембар и максималне дневне потрошње природног гаса, остварених у години на основу које се разврстава место испоруке, је већи од 0,6 (Кр>0,6);

"Неравномерна потрошња", у коју се разврставају места испоруке код којих је коефицијент равномерности Кр већи од 0,33 (Кр>0,33).

Максимална дневна потрошња за место испоруке са аутоматским бележењем испоручених дневних количина природног гаса на мерном уређају, утврђује се на основу остварених дневних потрошњи из претходне календарске године.

За место испоруке код којег не постоји могућност аутоматског бележења испоручених дневних количина природног гаса на мерном уређају, максимална дневна потрошња се израчунава тако што се највећи количник испоручених месечних количина у претходној календарској години и броја дана у том месецу, помножи са одговарајућим коефицијентом месечне неравномерности Км.

Вредности коефицијента месечне неравномерности Км су:

1. Км1=1,35 за место испоруке из групе "Неравномерна потрошња"";
2. Км2=1,20 за место испоруке из групе "Равномерна потрошња" и "Ванвршна потрошња".

Максимална дневна потрошња за ново место испоруке, као и за место испоруке које током претходне календарске године није имало потрошњу природног гаса, утврђује се према уговореној максималној дневној потрошњи природног гаса.

Максимална дневна потрошња за постојеће место испоруке које је активирано у току претходне календарске године и које није имало потрошњу природног гаса у току 12 узастопних месеци, утврђује се према уговореној максималној дневној потрошњи природног гаса.

Износи који су утврђени на годишњем нивоу, распоређују се према броју обрачунских периода.“

Члан 14.

Снабдевач се обавезује да о промени цена и других услова продаје непосредно обавести Наручиоца у разумном року, а пре примене измењених цена или продаје, изузев у случају снижења цена и давања Наручиоцу повољнијих услова продаје.

Промену цене гаса Наручилац ће омогућити у складу са променом улазне цене снабдевача достављањем доказа о промени цене. Снабдевач се обавезује да о промени цене и других услова продаје непосредно обавести Наручиоца и достави одговарајуће доказе у разумном року а пре примене измењене цене и продаје.

Промена улазне цене снабдевача неће се сматрати изменом уговора о јавној набавци.

Уколико дође до промена услова коришћења транспортних или дистрибутивних система који се користе за испоруку гаса до места примопредаје Наручиоцу, продајна цена се мења по аутоматизму у складу са одобреним регулисаним ценама и наведена промена цене се неће сматрати изменом или допуном Уговора

ФАКТУРИСАЊЕ И ПЛАЋАЊЕ

Члан 15.

Фактурисање испоручених количина гаса врши се једном месечно, при чему се датум промета сматра последњи дан у месецу, односно датум ванредног очитавања при промени цене гаса или евентуалној промени услова испоруке.

Снабдевач се обавезује да фактурише испоручени гас у року од \_\_\_ дана (до 15 дана од датума промета).

Наручилац се обавезује да преузети гас плати у року до 45 дана од дана службеног пријема фактуре.

Све евентуалне рекламације рачуна, Наручилац је дужан да достави Снабдевачу без одлагања писменим путем, у противном сматра се да је рачун прихваћен од стране Наручиоца у целости.

СРЕДСТВА ОБЕЗБЕЂЕЊА

Члан 16.

Снабдевач се обавезује да Наручиоцу пре почетка испоруке природног гаса, као средство финансијског обезбеђења за добро извршење посла, преда наручиоцу оригиналну бланко соло меницу регистровану код НБС и менично писмо-овлашћење у висини од 10% од укупне уговорене вредности без ПДВ-а са роком важења 10 дана дужим од дана коначног извршења посла. Достављена меница је безусловна и неопозива и саставни је део овог уговора.

Поднето средство обезбеђења не може да садржи додатне услове, рокове или мањи износ.

Наручилац је овлашћен да безусловно реализује средство финансијског

обезбеђења у случају неиспуњења обавеза насталих по овом уговору.

Члан 17.

Обавеза Наручиоца – Купца је да пре испоруке гаса, достави Снабдевачу бланко соло меницу са меничним овлашћењем на име обезбеђења плаћања.

НЕИСПУЊАВАЊЕ ИЛИ НЕУРЕДНО ИСПУЊАВАЊЕ ОБАВЕЗА

Члан 18.

У случају да једна од уговорних страна не испуњава уговорне обавезе и тиме проузрокује штету другој уговорној страни, дужна је да штету надокнади.

Члан 19.

Уколико наручилац не измирује своје уговорне обавезе, Снабдевач има право да обустави даљу испоруку гаса у складу са Уредбом и прописима донетим у складу са Законом о енергетици.

Обуставом испоруке из става 1. овог члана, не престаје Уговор, а у периоду обуставе испоруке, Наручилац има обавезе које се односе на приступ систему у зависности од уговорених услова испоруке гаса.

У случају обуставе испоруке гаса сходно ставу 1. овог члана, објекат Наручиоца ће бити искључен са система под условима утврђеним овим Уговором, законом, Уредбом и прописима донетим на основу Закона.

Трошкове искључења и евентуалног поновног укључења сноси Наручилац и дужан је да их плати у складу са издатим задужењем Снабдевача.

Члан 20.

У случају доцње у извршењу обавезе плаћања, Наручилац је дужан да поред главнице плати Снабдевачу и камату у висини законске затезне камате у складу са достављеним обрачуном Снабдевача у року од \_\_\_\_\_\_(до 8 дана) од дана испостављања истог.

Плаћање се урачунава према реду доспевања рачуна на наплату. Уколико Наручилац поред главнице дугује и трошкове камате, прво се отплаћују трошкови, затим камате и најзад главница.

Камата се обрачунава на износ дуга од датума доспећа рачуна на наплату до дана исплате, и то по стопи утврђеној законом.

ПОРЕМЕЋАЈ У ИСПОРУЦИ

Члан 21.

У случају краткотрајних поремећаја у снабдевању гасом услед хаварија, непредвиђених околности на гасоводном систему и других околности које за последицу имају смањење испоруке, у циљу очувања сигурности гасоводног система примењиваће се мере ограничења прописане Уредбом и Законом.

ВИША СИЛА

Члан 22.

Сматраће се да је наступило дејство више силе, уколико дође до пожара, поплаве, земљотреса, експлозије или оштећења гасоводног система у Републици Србији, као и услед аката надлежних државних органа.

Сматраће се да је наступило дејство више силе и кад дође до прекида транспорта увозног гаса, као и у случају дејства више силе на гасним објектима и инсталацијама Наручиоца.

Наступање више силе не утиче на обавезу плаћања Наручиоца за испоручени гас.

ИЗМЕНЕ И ДОПУНЕ УГОВОРА

Члан 23.

Измене и допуне овог Уговора закључују се искључиво у писаној форми:

1. На основу измене законских и подзаконских прописа ;
2. Услед повећања обим набавке, под условом предвиђени чланом 160. Закона о јавним набавкама.
3. Услед искључивања и /или додавања нових мерних места која нису била обухваћена првобитном спецификацијом.

ТРАЈАЊЕ И РАСКИД УГОВОРА

Члан 24.

Овај уговор ступа на снагу даном потписивања од стране овлашћених лица уговорних страна.

Уговор се закључује на период до 2 (две) године од дана закључења уговора, с тим да се може раскинути и пре, писаном изјавом сваке уговорне стране, под условима и на начин прописан законом, важећим прописима и овим Уговором.

У року важења уговора Наурчилац ће реализовати уговор у складу са квотним планом за извршење буџета.

Средства за реализацију овог уговора обезбеђена су Одлуком о буџету за 2025. годину. Плаћање доспелих обавеза насталих у 2026. и 2027. год., вршиће се до висине одобрених апропријација за ту намену. За део реализације уговора који се односи на 2026. и 2027. год., реализација уговора ће зависити од обезбеђења средстава предвиђених Одлуком којом се уређује буџет за 2026. и 2027.годину. У супротном уговор престаје да важи, без накнаде штете због немогућности преузимања и плаћања обавеза од стране Наручиоца.

Наручилац и Снабдевач дужни су да након потписивања уговора, именују лица која ће бити овлашћена за размену информација и предузимање потребних активности за извршење уговора.

Отказним роком сматра се период, који је потребан да уговорне стране испуне своје уговорне обавезе.

Уговорне стране сагласно констатују да је Снабдевач пре закључења овог уговора обавестио Наручиоца о могућностима промене снабдевача у складу са Законом.

Промена снабдевача врши се у поступку, под условима и у роковима утврђеним Правилима о промени снабдевача.

Члан 25.

Снабдевач је дужан да без одлагања писмено обавести Наручиоца о било којој промени у вези са извршењем уговора о јавној набавци и да ту промену документује на прописан начин.

ПРЕЛАЗНЕ И ЗАВРШНЕ ОДРЕДБЕ

Члан 26.

За све што није регулисано овим Уговором примењиваће се прописи који регулишу предметну материју и одредбе Закона о облигационим односима.

Члан 27.

Уговорне стране су сагласне да сва спорна питања у вези овог Уговора решавају споразумно, с тим да за решавање евентуалних спорова, који не буду решени мирним путем, биће у надлежности суда у Краљеву.

# Члан 28.

Овај уговор ступа на снагу даном потписивања од стране овлашћених лица уговорних страна.

Уговор се закључује на период до 2 (две) године од дана закључења уговора.

Члан .29

Овај уговор је сачињен у 4 (четири) истоветна примерака од којих свака страна задржава по 2 (два) примерка.

Наручилац Снабдевач

Општинска управа

Славиша Пауновић, начелник управе